CELEX: 32016R0171
Language: et
Date: 2015-11-20 00:00:00
Title: Komisjoni delegeeritud määrus (EL) 2016/171, 20. november 2015, millega muudetakse delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile

10.2.2016   
            
            
               ET
            
            
               Euroopa Liidu Teataja
            
            
               L 33/1
            
         KOMISJONI DELEGEERITUD MÄÄRUS (EL) 2016/171,
   20. november 2015,
   millega muudetakse delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 2,
   ning arvestades järgmist:
   
               (1)
            
            
               Rahvusvahelise Atlandi Tuunikala Kaitse Komisjoni (ICCAT) soovituse 14–01 (troopikatuuni mitmeaastase kaitse- ja majandamisprogrammi kohta) punktis 4 on sätestatud, et kalalaevad, mille kogupikkus on 20 meetrit või rohkem ning mis ei ole kantud ICCATi registrisse, kuhu kuuluvad laevad, millel on lubatud troopikatuuni püük, ei või tegeleda ICCATi konventsiooni alas suursilm-tuuni ja/või kulduim-tuuni püügi, pardalhoidmise, ümberlaadimise, transportimise, üleandmise, töötlemise ega lossimisega. Komisjoni delegeeritud määruse (EL) 2015/98 (2) artikliga 3 tehakse kõnealuse ICCATi eeskirja puhul erand määruse (EL) nr 1380/2013 artikli 15 lõikes 1 sätestatud lossimiskohustusest, kuid seda üksnes suursilm-tuuni puhul. Kuna tegelikkuses on kulduim-tuuni kaaspüük võimalik muul kalapüügil, mille korral kulduim-tuuni ei püüta sihtliigina ja mille suhtes kohaldatakse lossimiskohustust, tuleks delegeeritud määruse (EL) 2015/98 artiklit 3 muuta, et lisada suursilm-tuunile ka kulduim-tuun.
            
         
               (2)
            
            
               Delegeeritud määruse (EL) 2015/98 artikli 4 lõikes 2 on sätestatud erand sellise hariliku tuuni lossimiskohustusest, mis on väiksem nõukogu määruse (EÜ) nr 302/2009 (3) artikli 9 lõikes 1 sätestatud alammõõdust. Määruse (EÜ) nr 302/2009 artikli 9 lõikes 1 sätestatud alammõõt on 30 kg või 115 cm. Kõnealuse määruse artikli 9 lõigetega 2 ja 8 on siiski ette nähtud erinev alammõõt sellise hariliku tuuni jaoks, mis on püütud i) Atlandi ookeani idaosast söödalaevade ja veoõngedega; ii) Aadria merest kasvatamise eesmärgil; ja iii) Vahemerest söödalaevadega, õngepüügilaevadega ja käsiõngejadadega rannalähedase värske kalana. Delegeeritud määruse (EL) 2015/98 artikli 4 lõiget 2 tuleks muuta, et lisada nõukogu määruse (EÜ) nr 302/2009 artikli 9 lõigetes 2 ja 8 sätestatud alammõõt alla 30 kg või 115 cm.
            
         
               (3)
            
            
               Delegeeritud määruse (EL) 2015/98 artiklis 5 on sätestatud erandid Atlandi ookeani põhjaosas püütud mõõkkala (Xiphias gladius) lossimiskohustusest. Kuna Atlandi ookeani põhjaosa mõõkkalade kaitset käsitleva ICCATi soovituse 13–02 punkti 9 kohaldatakse kogu Atlandi ookeanis püütud või lossitud mõõkkala suhtes, tuleks kõnealust artiklit muuta, et hõlmata kogu Atlandi ookean.
            
         
               (4)
            
            
               Seepärast tuleks delegeeritud määrust (EL) 2015/98 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) 2015/98 muudetakse järgmiselt.
   
               1)
            
            
               Artikkel 3 asendatakse järgmisega:
               „Artikkel 3
               Suursilm-tuun ja kulduim-tuun
               1.   Käesolevat artiklit kohaldatakse Atlandi ookeanis püütud suursilm-tuuni (Thunnus obesus) ja kulduim-tuuni (Thunnus albacares) suhtes.
               2.   Erandina määruse (EL) nr 1380/2013 artikli 15 lõikest 1 ei tegele Atlandi ookeanis suursilm-tuuni ega kulduim-tuuni püügi, pardalhoidmise, ümberlaadimise, transportimise, üleandmise, töötlemise ega lossimisega kalalaevad, mille kogupikkus on 20 meetrit või rohkem ning mis ei ole kantud ICCATi registrisse, kuhu kuuluvad laevad, millel on lubatud suursilm-tuuni ja kulduim-tuuni püük.”
            
         
               2)
            
            
               Artikli 4 lõige 2 asendatakse järgmisega:
               „2.   Erandina määruse (EL) nr 1380/2013 artikli 15 lõikest 1 on keelatud püüda, pardal hoida, ümber laadida, üle anda, lossida, transportida, säilitada, müüa, välja panna või pakkuda müügiks harilikku tuuni, mis on väiksem
               
                           a)
                        
                        
                           määruse (EÜ) nr 302/2009 artikli 9 lõikes 1 sätestatud alammõõdust; või
                        
                     
                           b)
                        
                        
                           määruse (EÜ) nr 302/2009 artikli 9 lõigetes 2 ja 8 osutatud juhtudel kõnealuse artikli 9 lõigetes 2 ja 8 sätestatud alammõõtudest.”
                        
                     
         
               3)
            
            
               Artikli 5 lõige 1 asendatakse järgmisega:
               „1.   Käesolevat artiklit kohaldatakse Atlandi ookeanis püütud mõõkkala (Xiphias gladius) suhtes.”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni delegeeritud määrus (EL) 2015/98, 18. november 2014, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile (ELT L 16, 23.1.2015, lk 23).
   
      (3)  Nõukogu määrus (EÜ) nr 302/2009, 6. aprill 2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007 (ELT L 96, 15.4.2009, lk 1).